L'Església de Sant Nicolau va acollir ahir la jornada inaugural del IX Congrés de la Setmana Santa de Gandia
02 juliol 2020

## L'Església de Sant Nicolau va acollir ahir la jornada inaugural del IX Congrés de la Setmana Santa de Gandia02 juliol 2020Última actualització: 14 juliol 2025

![](../gestion/img/_AO_4709-copia.jpg)  
  

L'Església de Sant Nicolau de Bari va acollir ahir la jornada inaugural del IX Congrés de la Setmana Santa de Gandia. Un acte a què van assistir el Bisbe Auxiliar de València, D. Arturo Ros; l'Abat o Consiliari de la Junta Major, D. Àngel Saneugenio; l'alcaldessa de Gandia, Sra. Diana Morant; la presidenta de la Junta Major, Sra. Maria José Martí; la Padrina de la Setmana Santa 2020 i Cambrera del Crist Ressuscitat, Xaro Pérez; el regidor delegat a la Junta Major, D. Miguel Àngel Picornell; amb altres membres de la corporació municipal, Germans Majors i els Congressistes inscrits de cada Germandat de la ciutat.

Durant l'acte inaugural, l'alcaldessa de Gandia, **Diana Morant**, va remarcar la contribució social que realitza la Setmana Santa de Gandia "Tot i haver de renunciar a la programació de la Setmana Santa que havíeu organitzat causa del COVID-19, la resposta del col·lectiu de la Setmana Santa de Gandia va ser exemplar i responsable. Som afortunats de comptar amb col·lectius com aquesta Junta Major, que sempre està a l'altura de les circumstàncies".

Morant també va voler posar en valor tres fites on la Setmana Santa ha tingut una presència important: el nomenament de Gandia com la primera Capital Cultural valenciana, la celebració de la 43 Trobada Diocesana i la declaració per part de Govern d'Espanya, l'any 2019, de la Setmana Santa de Gandia com a Festa d'Interés Turístic Nacional.

L'alcaldessa va finalitzar les seues paraules amb un agraïment i felicitació per tot l'esforç i dedicació, a les 18 Germandats de la ciutat, a les padrines de la Setmana Santa d'aquests anys, i a la directiva de la Junta Major, encapçalada per la seua Presidenta María José Martí.